Region Nordjylland skruer i den kommende tid ned for antallet af teststeder, fordi behovet for en corona-test falder. Det sker i takt med, at flere og flere bliver vaccineret. I Aalborg-området går de for eksempel fra fem til to teststeder. - Vi har stadigvæk et rigtig godt PCR-tilbud til alle borgere i regionen. Samtidig kører vi også videre med en betragtelig kapacitet på hurtigtestsporet, så der stadigvæk gode muligheder for at få en test, siger Jacob Bertramsen, der er kontorchef i Region Nordjylland Her er listen over ændringer: - Aalborg (Gigantium) sidste åbningsdag 31/8 - Aalborg (Travbanen) sidste åbningsdag 29/8 - Aalborg (City Syd) sidste åbningsdag 29/8 - Aalborg (Vejgaard Bymidte) åbner hver dag kl. 8-20 fra 1/9 - Nørresundby (Nørresundby Idrætscenter) sidste åbningsdag 8/9 - Frederikshavn (Hjørringvej) sidste åbningsdag 27/8 - Læsø ingen test om mandagen fra uge 34 - Morsø (Jesperhus Blomsterpark) sidste åbningsdag 29/8

Referat:
Flere nordjyske teststeder lukker eller ændrer deres åbningstid. Det fortæller Region Nordjylland.